Disse flyselskaber planlægger opstart af flere ruter den kommende tid - FinalCall.travel Danmark
Disse flyselskaber planlægger opstart af flere ruter den kommende tid
Fly letter fra Oslo. Foto: Cato M. Lien
Det har været en tragisk tid for flyselskaber den seneste tid. Men nu begynder der så småt at være et mikroskopisk lys for enden af en meget lang tunnel. Vi har samlet en oversigt over hvilke flyselskaber, som planlægger at starte visse ruter op den kommende tid.
Lidt har også ret kan man sige i denne tid. Enhver lille opstart af flytrafikken er gode nyheder – også selvom der er meget langt igen før vi får et udvalg af ruter der bare minder om situationen før Corona-krisen og grænselukningerne.
Men lige nu ser vi de første spæde forsøg fra flyselskaber om at starte enkelte ruter igen – og det er uden tvivl et mikroskopisk skridt i den rigtige retning.
Læs også: Derfor bør grænserne åbnes snarest muligt
Her har vi samlet en oversigt over hvilke flyselskaber som planlægger at genstarte ruter i den kommende tid:
Planlægger at starte en ny rute mellem Aalborg og København fra 8. juni 2020
Planlægger 52 ruter ved udgangen af maj og håber at gå op til 80 ruter i juni. København, Oslo og Stockholm er med i disse planer.
Har startet enkelte ruter fra Amsterdam i sidst uge. Det drejer sig bl.a. om daglige afgange med Embraer-fly til Barcelona, Madrid, Rom, Budapest, Prag, Warzawa og Helsinki. KLM forventer opstart til bl.a. Aalborg og Bergen fra 1. juni med 1 daglig afgang til hver destination.
Lufthansa-gruppen har hidtil begrænset flåden til 80 fly under Corona-krisen. Men fra 1. juni 2020 vil de opskalere til en flåde på 160 fly. Lufthansa har endnu ikke offentliggjort deres flyprogram fra 1. juni, men fortæller at man f.eks. kan se afgange til Mallorca, Sylt, Rostock og Kreta. Det øvrige program vil blive offentliggjort løbende de næste par uger.
Har hidtil fløjet enkelte indenrigsruter, men forsøger sig nu forsigtigt med ruter til London og Paris. Dog kun med to ugentlige afgange fra starten. De håber at kunne starte de første oversøiske ruter i slutningen af maj – bl.a. til Brasilien. Ingen ruter til USA er endnu planlagt.
Planlægger at åbne fire destinationer i USA om nogle uger. Bl.a. Miami, New York, Chicago og Houston. Der vil dog være begrænsninger på hvem som kan rejse på disse ruter. Bl.a. er det ikke muligt for rejsende som har været i Kina, Iran, Schengen, UK og Irland efter 2. maj 2020.
Vil starte med at operere på 32 af deres 110 internationale ruter i juni. Der vil være tale om 146 ugentlige flyvninger, hvilket svarer til 20% af deres oprindelige produktion. Destinationer som de åbner nu er: Washington, Seattle, Vancouver, Toronto, Amsterdam, Frankfurt, Kuala Lumpur, Singapore, Hanoi, Beijing, Shanghai Pudong, Taipei og Ulaanbaatar.
SAS og Norwegian med begrænset trafik
SAS flyver med begrænset ruteplan på bl.a. norsk indenrigs og enkelte ruter i Sverige samt mellem de tre skandinaviske hovedstæder. I Danmark flyver de mellem Aalborg og København.
Norwegian flyver en begrænset ruteplan i Norge.
Vi har endnu ikke hørt om detaljerede fremtidige planer for at opskalere trafikken fra disse to flyselskaber.
Ovenstående liste er ikke nødvendigvis komplet og var gældende d. 11. maj 2020. Opdateres løbende.
Tidligere artikelSingapore Airlines kræver at passagererne bærer ansigtsmasker
Næste artikelQatar Airways giver gratis flybilletter til sundhedspersonale